
UVOD 


U Priručniku za navođenje izvora u naučnim i stručnim radovima, predstavljena 
je metodologija navođenja referenci primjenjiva na svim akademskim nivoima. 
Ekonomski fakultet u Sarajevu želi ovom publikacijom skrenuti pažnju svim 
studentima, istraživačima, naučnicima, te akademskoj zajednici uopće, na značaj 
ispravnog navođenja referenci, ali i na problem plagijarizma. 


Jedan od strateških ciljeva Fakulteta je sprečavanje svih vidova plagijarizma kada su 
U pitanju radovi koji nastaju u okviru ove institucije. Na vodećim visokoobrazovnim 
institucijama u svijetu u upotrebi su različiti softveri za kontrolu originalnosti radova, 
a Ekonomski fakultet u Sarajevu prati takvu praksu kroz primjenu odgovarajućeg 
programa. Zajedno sa ostalim publikacijama i pravilnicima Fakulteta, ovaj priručnik 
će olakšati pisanje za sve one koji se bave ili se žele baviti naučnoistraživačkim 
radom. 


Prilikom pisanja naučnih i stručnih radova neophodno je adekvatno navesti izvore, 
to jeste radove i ideje preuzete od drugih autora. Da bi se na jednostavan i razumljiv 
način objasnilo kako nastaje kvalitetan rad, u Priručniku su navedeni brojni primjeri 
ispravnog navođenja referenci. 


U naučnim krugovima, referenca predstavlja informaciju koja je potrebna čitatelju 
u prepoznavanju i pronalasku korištenog izvora. Osnovno pravilo pri navođenju 
korištenih izvora jeste da reference moraju biti tačne, kompletne, te da ih treba 
dosljedno primjenjivati. S druge strane, pod citiranjem se podrazumijeva od riječi 
do riječi pisano ili usmeno navođenje dijelova tuđeg teksta ili riječi koje se mogu 
izvorno provjeriti (Zelenika, 2000). 


Upotrebom određenog sistema citiranja i navođenja referenci ostvaruje se nekoliko 
efekata: 

* omogućava se lakši pronalazak dodatne informacije o temi, 

* povećava se stručnost i kredibilitet rada, 

* omogućava se laka provjera tačnosti i pouzdanosti sadržaja rada, 

* izbjegava se plagiranje, te se zasluga pripisuje izvornom autoru djela. 


Postoji više sistema citiranja i referenciranja, a najčešće korišteni su sistemi 
“autor-datum" (kao što su Harvard sistem, APA, i drugi) i numerički sistemi (kao što 
su CSA, IEEE, Vancouver i drugi). Često, preferirani sistem citiranja i referenciranja 
zavisi od naučne discipline u kojoj autor piše. Tako će se način navođenja referenci 
u nekom radu iz matematike razlikovati od navođenja referenci u radu iz ekonomije. 
Također, autori su nekad suočeni sa potrebom poštovanja unaprijed postavljenih 
zahtjeva za citiranje izvora od strane institucije, časopisa ili izdavača. 

Na primjer, različiti će biti zahtjevi visokoobrazovne institucije po pitanju referenciranja 
u magistarskom radu, od zahtjeva izdavača publikacije (npr. časopisa) koja je 
indeksirana u međunarodnoj bazi podataka (npr. Web of Knowledge). 


Svaki od sistema podrazumijeva precizno definiran skup pravila za navođenje 
izvora u tekstu naučnog ili stručnog rada i način njihovog referenciranja. Cilj je 
da se u tekstu može prepoznati šta pripada samom autoru, a šta je preuzeto od 
drugih autora/izvora. Jednom usvojeni način referenciranja potrebno je dosljedno 
primjenjivati u cijelom radu. 


Ekonomski fakultet u Sarajevu izradom ovog priručnika preporučuje korištenje 
Harvard sistema navođenja referenci (eng. Harvard Style of Referencing) zbog 
jednostavnosti i prihvaćenosti ovog sistema u najširim ekonomskim krugovima. 
Ovaj priručnik je prilagođen potrebama Fakulteta, a svi navedeni primjeri i izvori 
korišteni su isključivo u svrhu ilustracije. Svaka sličnost sa objavljenim radovima 
je slučajna. 

2. HARVARD SISTEM NAVOĐENJA REFERENCI 


Harvard sistem navođenja referenci predstavlja najzastupljeniji način citiranja u 
prirodnim i društvenim naukama. Ovaj sistem se često naziva i “autor-datum" 
sistem. U istu kategoriju spada i APA sistem navođenja referenci, koji se od Harvard 
sistema u osnovi razlikuje po načinu korištenja interpunkcijskih znakova i veznika. 


Karakteristika Harvard sistema je navođenje samo osnovnih podataka u tekstu 
(prezime autora, godina izdavanja), dok se potpuni podaci o citiranom djelu navode 
na kraju u Literaturi. U ekonomskim naukama je uobičajeno da se u Literaturi 
mogu naći samo djela koja su direktno korištena (citirana) u tekstu. Autor u toku 
pisanja rada može pregledati i proučiti znatno više djela, međutim, ti izvori se ne 
navode u Literaturi osim ako nisu direktno korišteni. 


Robert Harris je dizajnirao pojednostavljene dijagrame kako bi ukazao na to šta 
je potrebno citirati u radovima. (Harris, 2001, citirano prema Central Queensland 
University, 2007) 


Slika 1. Citiranje vlastite ideje 


Da li ste Vi 
došli na ideju? 


Da li je to 
općepoznato? 





m Nema potrebe 
j za citiranjem 
Potrebno je 
(eililč=vi] 


Izvor: Harris, 2001, str. 155 

Slika 2. Citiranje tuđih riječi i ideja 


Tuđe riječi? 


Potrebno je 
(lena W=Sni] 


Potrebno je 
citirati 


Nema potrebe 
za citiranjem 





Izvor: Harris 2001, str. 158 


1. PLAGIJARIZAM 


Plagijat (lat. plagium — otmica) predstavlja prepisivanje iz tuđih djela te nedopušteno 
prisvajanje tuđeg duhovnog vlasništva (Anić, Klaić i Domović, 2001). 


Plagijarizam (lat. plagiarius — lopov, otmičar) je nedopušteno prisvajanje tuđeg 
duhovnog vlasništva tj. svako korištenje tuđih ideja, mišljenja ili teorija, bilo 
doslovno, bilo parafrazirano, u kojem se ne navodi autor, odnosno izvor informacija 
(Anić, et al., 2001). 


Takav "copy-paste" čin predstavlja krađu autorstva, što je potpuno neprihvatljivo 
u naučnim, stručnim i studentskim radovima. 


U široj akademskoj zajednici plagijarizam predstavlja težu povredu etičkog 
standarda i povlači disciplinsku odgovornost i sankcije. 


Najveći problem s kojim se učesnici u akademskom procesu susreću jeste upravo 
plagijarizam. To je jedan od najčešćih načina ugrožavanja akademskog integriteta 
autora i uzrok stalnih sukoba na relaciji student — profesor. 


Kopiranje, korištenje ili na bilo koji drugi način iskorištavanje tuđih ideja, riječi 
ili kreacija, bez navođenja izvora u odgovarajućem obliku je zabranjeno. Nije 
dovoljno promijeniti par riječi u frazi da se izvorni materijal pretvori u “vlastite riječi". 
Promjena reda riječi u rečenici također nije prihvatljiva, kao ni korištenje sinonima, 
npr. promjena sa “zrak" na “vazduh". 


Priikom pisanja radova moguće je koristiti tuđe riječi i ideje, ali uz obavezno 
označavanje i navođenje izvora iz kojih su te riječi i ideje preuzete. Osobe koje 
čitaju rad mogu čak i po samim rečenicama prepoznati da li je ono što je napisano 
originalno djelo ili tek preuzeti dio teksta. 


Navođenje referenci, kao neizostavni dio bilo kakvog naučnog i stručnog djela, 
doprinosi kvalitetu rada, govoreći o korištenim izvorima i time o dubini informiranosti 
autora o tematici kojoj je rad posvećen. Proces pripreme svakog rada trebao bi 
započeti konsultiranjem postojećih izvora, eventualnim istraživanjem i tek onda 
pisanjem rada kroz davanje ličnog pečata. 

3. CITIRANJE REFERENCI U TEKSTU 


Autor se prilikom pripreme za izradu određenog djela susreće sa različitim vrstama 
sekundarnih podataka. Na primjer, publikacija može biti pisana od strane jednog, 
od strane više autora, a negdje autori nisu navedeni već samo organizacija koja 
je objavila rad. Imajući to u vidu, pri citiranju izvora, publikacije se različito navode 
u tekstu. Prilikom samog pisanja rada, može se pozvati na različite izvore. Dalje u 
tekstu su navedeni primjeri pravilnog citiranja. 

3.1. Autor citiran u tekstu 


Kada se u tekstu poziva na rad nekog autora, uz njegovo prezime navodi se i 
godina objave rada. 


Primjer 1: 

Kao što Ćulahović (2008) tvrdi da pojam globalizacije... 

Primjer 2: 

Kao što je Ćulahović (2008, str. 416) pokazao da globalizacija... 

3.2. Autor nije direktno citiran u tekstu 

Ukoliko se neko djelo želi citirati bez navođenja autora u tekstu, tada se njegovo 
prezime i godina objave rada navode u zagradi u relevantnom dijelu teksta ili na 
kraju rečenice. 

Primjer S: 

Uslužni model sastoji se od vidljivog i nevidljivog dijela (Babić-Hodović, 2010)... 
3.3. Veći broj radova istog autora objavljenih u različitim godinama 

Kada se u tekstu poziva na veći broj radova istog autora, koji ukazuju na istu temu, 
a objavljeni su u različitim godinama, hronološkim redom se navodi prezime autora 
i godine objavljenih radova. 

Primjer 4: 


Kaplan (2000, 2004) iznosi zaključak. .. 

Primjer 5: 
Iznesen je zaključak... (Kaplan, 2000, 2004). 
3.4. Veći broj radova istog autora objavljenih u istoj godini 


Kada se poziva na radove istog autora koji su objavljeni u istoj godini, svakom radu 
se dodaje malo slovo a, b, c itd. 


Primjer 6: 


Johnson (19944) je obrazložio..., međutim nešto kasnije je predložio da... (Johnson 
1994b). 


U slučaju da radovi istog autora objavljeni u istoj godini ukazuju na istu stvar navodi 
se: 


Primjer 7: 
Johnson (19944, b) je... 
3.5. Dva autora različitih radova citirana u istoj rečenici 


Ako se u tekstu poziva na radove dva autora, uz direktno navođenje njihovih 
prezimena u istoj rečenici, u zagradi se daje godina objave radova. 


Primjer 8: 
Šamić (1997) i Zelenika (2000) su... 
3.6. Dva autora istog rada citirana u tekstu 


Kada se u tekstu poziva na rad dva autora, uz navođenje njihovih prezimena, u 
zagradi se navodi godina objave rada. 


Primjer 9: 
Brkić i Husić (2004) su predložili da... 
Primjer 10: 


Marketing komuniciranje... (Brkić i Husić, 2004). 

3.7. Radovi koji imaju više od dva autora 

Ako se u tekstu poziva na rad koji ima više od dva autora, prvi put navode se 
svi autori, a svaki naredni put navodi se prezime samo prvog autora i iza njega 
općeprihvaćena kratica et al. (skr. od lat. et alii - “i ostali"). 


Primjer 11: 


Jedan od osnovnih razloga analize ponašanja potrošača... (Čičić, Husić i Kukić, 
2009). 


Primjer 12: 

U analizi ponašanja potrošača Čičić, et al. (2009) pokazuju da... 

3.8. Veći broja radova autora koji nisu direktno citirani u tekstu 

Ukoliko se u tekstu poziva na rezultate istraživanja ili zaključke većeg broja radova 
bez direktnog navođenja autora u tekstu, na kraju rečenice se u zagradi navode 
prezimena autora i godine objave radova. 


Primjer 13: 


Mnogi teoretičari nastoje objasniti... (Christensen, 1997; Hamel, 2002; Porter, 
2004). 


3.9. Doslovno preuzimanje dijela teksta drugih autora 


Kod doslovnog citiranja do dvije linije teksta, uobičajeno je koristiti princip s 
navodnim znakovima. 


Primjer 14: 

Porter (1998) tvrdi: “Pet sila određuje..." 

Primjer 15: 

“Pet sila određuje..." (Porter, 1998). 

Kod doslovnog citiranja teksta dužeg od dvije linije, češće se koristi princip 


zasebnog dijela teksta. Preporuka je da se taj citat posebno naznači uvlačenjem 
teksta. 

Primjer 16: 
Diferencijacija proizlazi iz jedinstvenog stvaranja vrijednosti za kupca. Ona 
može biti posljedica zadovoljavanja kriterija upotrebe ili signalizacije, iako u 
svom najodrživijem obliku nastaje na temelju obje skupine kriterija. Održiva 
diferencijacija zahtijeva da tvrtka na jedinstven način obavlja raspon 
vrijednosnih aktivnosti koje utječu na kriterije kupnje (Porter, 2008, str. 151). 
3.10. Poglavlja u editovanim knjigama 
Ukoliko se poziva na autora poglavlja koje je objavljeno u sklopu knjige čiji je 
redaktor (editor) bio/bila druga osoba, u tekstu treba da bude navedeno ime 
autora poglavlja, a ne redaktor. 
Primjer 17: 


U svom radu o globalnom marketingu, Sendić (2010) navodi... 


Napomena, provjerite u poglavlju 4. kako se u Literaturi ispravno navode detalji za 
editovane knjige. 


3.11. Sekundarni izvori 

Ukoliko se poziva na rad čiji original iz nekog razloga nije bilo moguće pročitati, 
nego je u radu drugog autora nađena njegova referenca, takav rad postaje 
“sekundarni izvor" i kao takvog potrebno ga je navesti. 


Primjer 18: 


U periodu od 1970. do 2000. godine eksterni dug zemalja u razvoju je... (Todaro i 
Smith, 2005, citirano prema Culahović, 2008). 


3.12. Nepoznat autor 


U slučajevima kada nije poznat autor nekog rada, koristi se skraćenica Anon (skr. 
od Anonymus). 


Primjer 19: 


U istoriji (Anon., 1908) se navodi da je... 

3.13. Nepoznata godina objave rada 


U slučajevima kada je nepoznata godina objave rada, koristi se skraćenica n.d. 
(skr. od no date). 


Primjer 20: 
Powell (n.d.) je uveo... 
3.14. Tabele i dijagrami 


Materijali kao što su tabele, grafikoni, dijagrami, slike, skice i sl. koji su preuzeti iz 
nekog izvora trebaju biti referencirani kao takvi. 


Svaka tabela i dijagram trebaju biti označeni brojem prema redoslijedu po kojem 
su poredani u tekstu. Također, tabele i dijagrami trebaju imati svoj naslov, koji 
pruža odgovarajuće objašnjenje, dok se referenca navodi ispod istih. 


Primjer 21: 


Tabela 1. Prikupljeni indirektni porezi u periodu od 2005. do 2009. 


Opis 2005. 2006. 2007. 2008. 2009. 
PDV 1.812. 2.349. 2.705. 3.118. 2.810 
Carine 616 997 695 691 347 
Akcize 798 861 917 937 997 
Putarine 177 177 187 189 250 


Ukupni prihodi od indirektnih poreza 3.402. 3.945. 4.464. 4.895. 4.404 


Izvor: Direkcija za ekonomsko planiranje BiH, 2009. 


Slike, dijagrami, grafovi, šeme i sl., dakle sve osim tabela, mogu se navesti kao 
“Slika", iza čega slijedi broj, potom objašnjenje, dok je izvor ispod iste. 

Primjer 22: 
Slika 1. Izabrane komponente potrošačkih cijena u BiH za 2010. godinu 


= Hrana i bezalkoholna pića 21% 





=. Prijevoz 

Izvor: Centralna banka Bosne i Hercegovine, 2010. 


3.15. Radovi koje su objavile različite organizacije 

Kada je rad objavljen od neke organizacije, udruženja, kompanije, državne 
institucije, nevladine organizacije i sl., navodi se naziv organizacije i godina objave 
rada. 

Prihvatljivo je da se koristi službena skraćenica organizacije u tekstu, s tim da se 
prvi put mora navesti puni naziv, a skraćenica u zagradi, a onda se dalje u tekstu 
nastavlja koristiti skraćenica. 

Primjer 23: 

Prvi citat: Vijeće stranih investitora (VSI) (2009) 

Drugi citat: VSI (2009) 

3.16. Web izvori u tekstu 

Ako se citira literatura dostupna na Internetu, navodi se autor ili naziv organizacije 
i godina objavljivanja, ako je to poznato. Ako autor nije poznat, u tekstu se navodi 


Anon. i godina kada je web stranica postavljena ili ažurirana. Treba voditi računa da 
se zabunom ne navede datum pristupa web stranici, nego datum objave teksta. 

Primjer 24: 
Rezultati istraživanja o siromaštvu u svijetu (Svjetska banka, 2010) ukazuju.... 
Primjer 25: 


Posljednja istraživanja o regionalnom razvoju (Anon., 2010) ukazuju.... 

4. NAVOĐENJE REFERENCI U LITERATURI 


Bibliografski podaci o citiranim izvorima navode se u Literaturi. U Literaturi su 
navedeni samo podaci za izvore koji su direktno citirani u tekstu. Osnovno pravilo 
je da se izvori navedu abecednim redom, prema prezimenu prvog autora ili po 
naslovu ukoliko autor nije poznat. 

4.1. Knjige 

Osnovno pravilo za navođenje knjiga u Literaturi je dato u prikazu u nastavku. 
Slika 3. Navođenje knjiga u Literaturi 


prezime i inicijali godina izdavanja naziv knjige . mjesto izdavač 
imena autora u zagradi u kurzivu izdavanja 


Tihi, B. (2009). Istraživanje marketinga. Zenica: Dom štampe. 
tačka između različitih elemenata dvotačka tačka 
4.1.1. Knjiga jednog autora 
Kod navođenja knjige jednog autora potrebni elementi su: 
Prezime, inicijal(i) imena autora. (godina izdavanja). Naslov knjige. Izdanje (izdanje 
se navodi samo u slučaju da se ne radi o prvom izdanju npr. 4., izd 3'd ed.). Mjesto 
izdavanja knjige (treba da bude naveden grad, a ne zemlja): Izdavač. 


Primjer 26 (za prvo izdanje): 


Ćulahović, B. (2008). Ekonomija svijeta: rast, razvoj i trendovi. Sarajevo: Ekonomski 
fakultet. 


Primjer 27 (kada nije prvo izdanje): 

Šamić, M. (1977). Kako nastaje naučno djelo. 4. izd. Sarajevo: Svjetlost. 
4.1.2. Knjige sa dva, tri ili četiri autora 

Potrebni elementi su: 


Prezimena, inicijali) imena autora razdvojeni zarezom uz upotrebu veznika “i" prije 
navođenja posljednjeg autora. (godina izdavanja). Naslov knjige. Izdanje (izdanje 
se navodi samo u slučaju da se ne radi o prvom izdanju npr 4. izd. ili 3% ed.). 

Mjesto izdavanja knjige (treba da bude naveden grad, a ne zemlja): Izdavač. 
Primjer 28: 


Brkić, N. i Husić, M. (2004). Vodič za studente iz marketing komuniciranja. Sarajevo: 
Ekonomski fakultet u Sarajevu. 


Primjer 29: 


Čičić, M., Husić, M. i Kukić, S. (2010). Ponašanje potrošača. Mostar: Ekonomski 
fakultet Sveučilišta u Mostaru. 


4.1.3. Knjige sa više od četiri autora 
Ukoliko knjiga ima više od četiri autora, navodi se na sljedeći način: 
Primjer 30: 


Tritković, M., Simić, M., Trivun, V,, Silajdžić, V., Mahmutćehajić, F. (2009). 
Međunarodno poslovno pravo. Sarajevo: Ekonomski fakultet. 


4.1.4. Editovane knjige 

U Literaturi se knjige grupe autora sa redaktorom na čelu navode na sljedeći način: 
Prezime(na), inicijali) imena redaktora. eds. (godina izdavanja). Naslov knjige. 
Izdanje (izdanje se navodi samo u slučaju da se ne radi o prvom izdanju). Mjesto 
izdavanja knjige (treba da bude naveden grad, a ne zemlja): Izdavač. 

Primjeri 31: 


Keene, E. ed. (1988). Natural Language. Cambridge: University of Cambridge 
Press. 


Primjeri 32: 


Silverman, D.F. i Propp, K.K. eds. (1990). The Active Interview. Beverly Hills, CA: 
Sage. 


Kratica ed. je skraćenica od engleske riječi editor (urednik), i u primjeru označava 


redaktora navedene knjige. Isto tako eds. je skraćenica od engl. editors (urednici) 
i označava da je knjigu uredio veći broj urednika. 

4.1.5. Poglavlja editovanih knjiga 

Za poglavlja editovanih knjiga potrebni elementi za navođenje referenci su: 
Prezime(na), inicijali) imena autora poglavlja editovane knjige. (godina objave 
poglavlja). Naslov poglavlja iza kojeg slijedi U: Inicijali) urednika i prezime sa ed. 
ili eds. poslije zadnjeg imena. (godina izdavanja). Naziv knjige. Mjesto izdavanja 
knjige: Izdavač. Broj prve i zadnje strane poglavlja iza koje slijedi tačka. 


Primjer 33: 


Smith, J. (1975). A source of information. In: W. Jones ed. 2000. One hundred and 
one ways to find information about health. Oxford: Oxford University Press. Ch. 2. 


Primjer 34: 


Samon, C. (1970). Problems of information studies in history. In: S. Stone, ed. 
1980. Humanities information research. Sheffield: CRUS, str. 44-68. 


4.1.6. Stranica, dio ili poglavlje knjige 

Prilikom navođenja stranica, dijela ili poglavlja knjige potrebni elementi su: 
Prezime, inicijal(i) imena autora. (godina izdavanja). Naslov knjige. Izdanje (samo u 
slučaju da se ne radi o prvom izdanju). Mjesto izdavanja knjige: Izdavač. poglavlje 
ili broj stranice. 

Primjer 35 (za stranicu): 

Peštek, A. (2011). E-marketing u turizmu. Sarajevo: Ekonomski fakultet. str. 55. 
Primjer 36 (za dio knjige): 


Peštek, A. (2011). E-marketing u turizmu. Sarajevo: Ekonomski fakultet. str. 55-59. 
Primjer 37 (za poglavlje): 


Peštek, A. (2011). E-marketing u turizmu. Sarajevo: Ekonomski fakultet. Poglavlje 
6. 


4.1.7. Prevedene knjige 


Ukoliko su u tekstu korištene prevedene knjige, potrebni elementi su: 

Prezime, inicijali) imena autora. (godina izdavanja). \Vaslov knjige. Prevedeno sa 
(jezik) ime prevodioca. Mjesto izdavanja knjige: Izdavač. 


Primjer 38: 


Steffano, C. (2005). Praktična primjena Direktiva Evropske unije u Italiji. Preveo sa 
francuskog jezika Edin Dizdar. Rim: Ekonomski institut. 


4.1.8. Elektronske knjige 


Pored štampanih izdanja knjiga, u upotrebi se nalaze i elektronske knjige (e-knjige). 
Ispod su navedeni primjeri za navođenje referenci e-knjiga. 


Pri navođenju elektronskih izdanja, za e-knjigu koja je objavljena na CD-u ili DVD-u, 
potrebno je navesti sljedeće podatke: 


Prezime, inicijal() imena autora. (godina izdavanja). Naslov knjige. [vrsta medija]. 
Izdanje (samo u slučaju da se ne radi o prvom izdanju). Mjesto izdavanja: Izdavač. 


Primjer 39 (e-knjiga objavljena na CD-u ili DVD-u): 


Ćulahović, B. (2008). Ekonomija svijeta: rast, razvoj i trendovi. [CD]. Sarajevo: 
Ekonomski fakultet. 


Ukoliko je e-knjizi pristupljeno na Internetu putem upotrebe šifre, potrebni elementi 
su: 


Prezime, inicijali) autora. (godina izdavanja). Naslov knjige. [vrsta medija]. Mjesto 
objave: Izdavač. Pristupljeno preko: navesti izvor e-knjige/bvaze podataka, web 
adresu ili URL za tu e-knjigu [datum pristupal. 


Primjer 40 (e-knjiga objavljena na Internetu): 


Fisherman, R. (2005). The Fise and Fall of Suburbia. [e-book]. Chester: Castle 
Press. Pristupljeno preko: University Library/Digital Library/e-books http://libweb. 
anglia.ac.uk/E-books [pristupljeno 07. maj 2010]. 


Ukoliko je e-knjiga dostupna na Internetu bez ograničenja, podaci o njoj navode 
se na sljedeći način: 


Prezime, inicijali) autora. (godina izdavanja). Naslov knjige. [vrsta medija]. Mjesto 
objave (ukoliko je poznato): Izdavač. Dostupno na: navesti web adresu [datum 
pristupal. 

4.2. Članci 

Ponekad autori, a pogotovo studenti, zanemaruju značaj naučnih članaka koji su 
objavljeni u okviru različitih časopisa i konferencija. Ekonomski fakultet u Sarajevu 
je svojim istraživačima i studentima obezbijedio pristup vodećim akademskim 
bazama podataka, što predstavlja veliku prednost i mogućnost pronalaska 
najnovijih istraživanja iz određene oblasti u cijelom svijetu. 

4.2.1. Članak objavljen u naučnom časopisu 


Kada se koriste članci u akademskim časopisima, potrebni podaci su: 


Prezime, inicijali) imena autora. (godina objavljivanja). Naziv članka. Puni naziv 
časopisa. Volumen (broj/naziv izdanja), broj stranice. 


Primjer 41: 


Kidwell, B., Hardesty B.R.M. i Sheng, S. (2011). Emotional Inteligence in Marketing 
Exchanges. Journal of Marketing. Vol. 75, str. 48-95. 


4.2.2. Članak objavljen u elektronskom obliku 


Naučni članci mogu biti objavljeni i u elektronskom obliku, te je za njihovo navođenje 
potrebno raspolagati sljedećim podacima: 


Prezime, inicijali) imena autora. (godina objavljivanja). Naziv članka. Puni naziv 
časopisa. [vrsta medija]. Volumen (broj/naziv izdanja), broj stranice ukoliko je 
dostupno. Dostupno na: web adresa [datum pristupal. 

Primjer 42: 

Fiegener, M.K. (1997). The control of strategy in dynamic versus stable 
environments. Joumal of Managerial Issues. [online]. 9 (1), str. 8. Dostupno na: 
http://Wwww.highbeam.com/doc/1G1-19405116.html [pristupljeno 07. maj 2010]. 
4.2.3. Novinski članak 


Novinski članak također može biti referenca u radu, te je za njegovo navođenje 
neophodno: 


Prezime, inicijal(i) imena autora. (godina objavljivanja). Naslov članka ili rubrike. 
Puni naziv novina. Dan i mjesec. broj strane i rubrike. 

Primjer 43: 


Kojević, U. (2009). Efikasna borba protiv piratstva doprinosi ekonomskom razvoju 
zemlje. Nezavisne novine. 31. januar. str. 2b. 


4.2.4. Novinski članak na Internetu 


Danas su novinski članci dostupni i na Internetu, ukoliko autori koriste ovakav 
izbor, potrebno ga je referencirati na sljedeći način: 


Prezime, inicijal(i) imena autora ili organizacije (godina objavljivanja). Naslov 
dokumenta ili strane. Puni naziv novina. [vrsta medija|. Informacije o datumu. 
Dostupno na: web adresa [datum pristupal. 


Primjer 44: 


Tanjug (2011). Neophodna zaštita intelektualne svojine. Blic Online. [online]. 
12.april. Dostupno na: http://www.blic.rs/Vesti/Drustvo/247582/Neophodna- 
zastita-intelektualne-svojine [pristupljeno 13. april 2011]. 


Praksa pokazuje da je uvijek dobro za vlastitu arhivu napraviti kopiju članka na koji 
se u radu poziva. 


4.3. Druge vrste dokumenata 


Ponekad, traženi podaci nisu dostupni u knjigama i časopisima, te je potrebno 
posegnuti za drugim vrstama dokumenata kako bi rad bio sveobuhvatan. Ti 
dokumenti mogu biti: konferencijski izvještaji, konferencijski materijali, diplomski, 
magistarski radovi, doktorske disertacije, zakoni i pravilnici, filmovi itd. U narednom 
dijelu Priručnika će biti prikazano pravilno referenciranje najčešće korištenih izvora 
ove vrste. 


4.3.1. Konferencijski izvještaj 
Pravilo pri upotrebi konferencijskog izvještaja je da se navode sljedeći podaci: 
Prezime, inicijal() imena autora ili organizacija. (godina objavljivanja). Puni naziv 


izvještaja konferencije. Mjesto održavanja konferencije, datum održavanja, mjesto 
izdavanja: Izdavač. 

Primjer 45: 

United Nations Department of Economic and Social Affairs. (2005). 6th Global 
Forum on Reinventing Government: Towards Participatory and Transparent 
Governance. Seoul, Republic of Korea, 24-27 May 2005, New York: United 
Nations. 

4.3.2. Konferencijski materijal 

Pravilo za upotrebu materijala objavljenih na konferencijama obuhvata: 

Prezime, inicijali) imena autora. (godina objavljivanja). Puni naziv konferencijskog 
materijala. Naziv organizacije, Naziv konferencije. Mjesto održavanja konferencije, 
datum održavanja, mjesto izdavanja: Izdavač. 

Primjer 46: 

Husić, M., Arslanagić, M., Kadić, S. i Čičić, M. (2011). Decision making in real 
estate purchase - the case of Bosnia and Herzegovina. Ekonomski fakultet 
Split, The ninth international conference: Challenges of Europe: Growth and 
Competitiveness — Reversing the Trends. Bol, Hrvatska 25.-28. april 2011. godine, 
Split: Ekonomski fakultet u Splitu. 

4.3.3. Diplomski rad, magistarski rad i disertacija 


Pravilo pri upotrebi ovih materijala je da se navode sljedeći podaci: 


Prezime, inicijali) imena autora. (godina objavljivanja). Naslov rada. Vrsta rada, 
Mjesto izdavanja: Fakultet, Univerzitet. 


Primjer 47: 


Kadić, S. (2007). Uticaj političkog marketinga na odluke birača. Diplomski rad, 
Sarajevo: Ekonomski fakultet u Sarajevu. 


Primjer 48: 
Arslanagić, M. (2011). Uticaj korporativne reputacije uslužnih kompanija na 


percipiranu vrijednost organizacijskih kupaca. Magistarski rad, Sarajevo: 
Ekonomski fakultet u Sarajevu. 


Ker 


Primjer 49: 


Habul, A. (2003). Model uvođenja elektronskih usluga u poslove javne administracije 
grada Sarajeva. Doktorska disertacija, Sarajevo: Ekonomski fakultet u Sarajevu. 


4.3.4. Zakon, pravilnik i uputa 
Ukoliko se citiraju zakoni, pravilnici i upute, navode se sljedeći podaci: 


Naslov publikacije u kojoj je zakon objavljen (godina objavljivanja). Naslov zakona. 
Mjesto izdavanja: Izdavač, broj/godina, strane od — do. 


Primjer 50: 


Službene novine FBiH (2005). Zakon o računovodstvu i reviziji FBiH. Sarajevo: 
Službene novine FBiH, 32/05, str. 1-6. 


4.3.5. Publikacije i drugi izvještaji 
Kada se citiraju publikacije organizacija i drugi izvještaji, navodi se: 


Prezime, inicijal(i) imena autora, urednika ili tijela odgovornog za dokument (godina 
objavljivanja). Naslov dokumenta: podnaslov. Mjesto izdavanja: Izdavač. 


Primjer 51: 


Deloitte (2009). Survey of Health Care Consumers: Key Findings, Strategic 
Implications. \Vashington: Deloitte. 


4.3.6. Patent 
Kada se poziva na patent, navodi se: 


Prezime, inicijali) imena inovatora. Punomoćnik. (godina). Naziv. Mjesto. Broj 
patenta (status, ako je u primjeni). 


Primjer 52: 


Bošnjak, D. Art Company d.o.o. (1989). Metalni šiljak za finu obradu kamena. BiH. 
Patent broj 780/1991. 

4.3.7. Dokumenti Evropske unije 


Kada se poziva na dokumente Evropske unije, kompletna referenca se navodi u 
italik slovima, sa sljedećim podacima : 


Naziv institucije koja izdaje dokument (npr. Komisija), Oblik (Direktiva ili Odluka) 
godina/broj objave/lnicijali institucije te datum usvajanja dokumenta ukoliko je 
poznat, naziv. 


Primjer 53: 


Vijeće Evrope, Direktiva 2002/31/EK 31. januara 2002. o opštoj sigurnosti 
proizvoda. 


4.3.8. Video i filmovi 
Kada se pozivamo na video ili film, potrebni podaci za navođenje su: 


Naziv (godina, za fiimove preferirani datum je godina prikazivanja u zemlji 
produkcije). Medija format. Režiser. Zemlja proizvodnje: Izdavač. 


Primjer 54: 

Mali svet (2004). Film. Miloš Radović. Srbija: Cobra film. 
4.3.9. Programi i serije 

Ukoliko se poziva na programe ili serije, potrebno je navesti: 


Naziv i broj epizode ako je relevantno (godina). Vrsta medija. Proizvođač i kanal. 
Datum i vrijeme prikazivanja. 


Primjer 55: 

60 minuta (2011). TV. FTV. 20. juni 2011, 20.15. 

4.3. 10. Slike i fotografije 

Pravilo pri upotrebi ovih materijala jeste da se navode sljedeći podaci: 
Umjetnik/Fotograf (ukoliko je poznato). (godina objavljivanja). Naziv slike. [vrsta 


medija] Informacija o kolekciji (kolekcija, broj dokumenta, grad/mjesto: Naziv 
biblioteke/arhiva). 

Primjer 56: 

Marjanović, J. (2007). Nebo. [Grafika] (Privatna kolekcija). 

Primjer 57: 

Marjanović, J. (2004). Zagreb 2002: Žar ptica. [Fotografija] (Kolekcija Krik). 
4.3.11. Saopštenje za medije 


Saopštenje za medije može se navoditi u papirnoj i elektronskoj formi. Pravilo za 
navođenje saopštenja za medije u papirnom izvoru je: 


Naziv organizacije koja objavljuje saopštenje (godina objavljivanja). Naslov. 
Saopštenje za medije, datum. 


Primjer 58: 


Centralna banka Bosne i Hercegovine (2011). Podaci o kartičnom poslovanju u 
BiH. Saopštenje za medije, 16. mart 2011. 


Pravilo za navođenje saopštenja za medije u elektronskom izvoru je: 


Naziv organizacije koja objavljuje saopštenje (godina objavljivanja). Naslov. 
[Saopštenje za medije] datum. Dostupno na: web adresa [datum pristupal. 


Primjer 59: 

Centralna banka Bosne i Hercegovine (2011). Podaci o kartičnom poslovanju u 
BiH. [Saopštenje za medije] 16. mart 2011. Dostupno na: http://\www.cpbh.ba/ 
index.php?id=7548&lang=bs [pristupljeno 16. mart 2011]. 

4.3.12. Web strana 

Kada se navode izvori preuzeti s web-a, navodi se potpuna web stranica s koje je 
preuzet materijal, i to na sljedeći način: 

Autor ili izvor (godina objavljivanja). Naslov dokumenta ili web stranice. [vrsta 


medija] Dostupno na: web adresa [datum pristupanja sadržaju]. 


Ukoliko je URL predug, potrebno je navesti detalje koji će omogućiti čitaocu na 
pristupi materijalu preko centralne web stranice (tj. homepage). 

Primjer 60: 


Ministarstvo civilnih poslova BiH (2009). Strategija razvoja nauke u Bosni i 
Hercegovini 2010.-2015. [Internet] Dostupno na: 
http://www.mcp.gov.ba/zakoni_akti/strategije/Archive.aspx?template_id=198 
pagelndex=1 

[pristupljeno 12. maj 2010]. 


4.4. Navođenje referenci kad nema podataka 
Ukoliko nije poznato kada je određeni materijal objavljen, potrebno je provjeriti 


sadržaj i dostupne reference, kako bi približno odredili kada je materijal objavljen, 
npr: 


2004? Moguća godina 
188- Decenija sigurna, ali ne i godina 
1997 Moguća decenija 


Ukoliko nije poznato ko je autor, mjesto izdavanja ili izdavača, koristimo sljedeće 
oznake: 


Anon Autor nije poznat (skr. od engleske riječi Anonymus) 
S.. Nije poznato mjesto objave (Latinski: since loco) 
S.N. Nije poznat izdavač (Latinski: sine nomine) 

n.d. Nema datuma (skr. od engleske riječi No date) 

ZAKLJUČAK 


Od učesnika u naučnoistraživačkom radu se očekuje adekvatno poznavanje 
metodologije izrade naučnog i stručnog rada. U svakom naučnom i stručnom 
djelu mora postojati jasna distinkcija između misli, ideja i stavova autora i onih 
koji su preuzeti iz drugih izvora. Potrebno je imati u vidu da količina proučene 
literature govori o kvaliteti i temeljitosti autora, kao i da je navođenje korištenih 
izvora poštivanje profesionalne etike. 


Sve aktivnosti, bilo da je riječ o prezentacijama, diskusijama, seminarskim 
radovima i sl., moraju biti vlastito djelo kreirano isključivo na datu temu. Evaluacija 
radova vrši se na osnovu relevantnosti, stručnosti, aktuelnosti, stila pisanja, 
gramatike i pravopisa. Upotreba drugih izvora (ideja, citata, parafraziranja) treba 
biti dokumentirana na ispravan način. Ekonomski fakultet u Sarajevu je u tu svrhu 
pripremio i ediciju priručnika koji se mogu pronaći u bibliotečko-informacionom 
centru i na web stranici Ekonomskog fakulteta u Sarajevu (http:/A\www.efsa.unsa. 
ba/bic/ba/edicija-prirunika). 


Priručnik će poslužiti svima koji pišu naučne ili stručne radove da izbjegnu 
neautorizovano korištenje vlastitih i tuđih tekstova. Ekonomski fakultet u Sarajevu 
će se posvetiti aktivnoj borbi protiv plagijarizma i neautorizovanog korištenja 
tuđeg rada. Svaki slučaj ugrožavanja akademskog integriteta bit će sankcioniran 
disciplinskim postupkom. 


Ova publikacija treba da služi svim istraživačima i naučnicima kao osnova i 
podsjetnik za ispravnu pripremu i pisanje naučnoistraživačkog rada. Ozbiljan 


pristup  naučnoistraživačkom radu zahtijeva dosta dodatnog angažmana, 
istraživanja, provjere, pregleda i konstantno učenje. 


Sarajevo, septembar 2011. godine 

